TV-program vind 'darem een' rassis in SA
Onderwerp: TV-program vind 'darem een' rassis in SA Mon Jul 12, 2010 2:38 pm
Dan Roodt deel sy filosofieë oor ras met John Oliver.
HENRY CLOETE IN KAAPSTAD
Die joernalis van 'n satiriese Amerikaanse nuusprogram het in Suid-Afrika "gekroek" gevoel weens die gebrek aan openlike rassisme in Suid-Afrika – totdat hy Dan Roodt ontmoet het.
Die korrespondent John Oliver het hom in 'n insetsel vir die program The Daily Show with Jon Steward, wat onder meer op die netwerk Comedy Central uitgesaai word, gereed gemaak om "regte" rassisme in Suid-Afrika te beleef.
Kliek hier om die insetsel te kyk.
"Ons hoor baie van rassisme in Amerika, maar vir die fynproewers is Suid-Afrika lank reeds die goue standaard vir rassisme," sê Oliver voordat hy stelling inneem op 'n straathoek in Johannesburg om die "rasse-oproer" te aanskou.
Die ondersoek word vinnig vir hom 'n "ramp" wanneer hy geen oproer vind nie en swart en wit Suid-Afrikaners uitvra oor hoeveel hulle mekaar haat. Deur die bank word hy afgelag en vertel dat die ou Suid-Afrika lankal tot die verlede behoort.
"Maak nie saak waar ek gekyk het nie, ek kon nie 'n enkele rassis vind nie… maar toe – daar kom hy ingery, op sy wit hings ['n gholfkarretjie] – Dan Roodt! Hy het my twee en 'n half uur lank op 'n fynproewer-toer van rassisme geneem," sê Oliver oor Roodt se idees oor verskille in onder meer intelligensie en testosteroonvlakke tussen swart en wit.
"Mwah! Daardie is 'n goeie burgundy vergeleke met die afgewaterde s**t wat ons by die huis kry," merk Oliver op oor Roodt se rasgedrewe denke.
"Ek's bly jy hou daarvan," antwoord Roodt.
Roodt praat verder oor swart Suid-Afrikaners se "ondankbaarheid" teenoor wit Suid-Afrikaners wat apartheid betref, wat Oliver gemaak geskok aanhoor.
Roodt noem homself 'n lid van 'n "bedreigde spesie," waarop Oliver antwoord: "Ja, dit is vreesaanjaend."
"Is dit vreesaanjaend?" vra Roodt. "Die uitsterwing van die dodo-voëlspesie… is dit vir enigiemand vreesaanjaend?"
"Presies. 'n Simpel, nuttelose voël met geen praktiese doel nie – wie sal nou 'n foto saam met hulle wil neem?" antwoord Oliver.
"Presies," antwoord Roodt.
Die insetsel word afgesluit deur Oliver wat die televisiegehoor "smeek" om iets te doen, anders gaan "rassiste soos dié" voorts net in geskiedenisboeke gesien word.
Terwyl hy by me. Mapeete Mohale van die Suid-Afrikaanse Instituut vir Rasseverhouding sit, kyk hy in die kamera in en sê: "Asseblief… as jy niks doen nie, kan rassisme in Suid-Afrika dalk vir ewig weg wees. Suid-Afrika het ons hulp nodig."
Mohale roep dan uit: "Nee! Wat rasseverhoudinge betref? Nee, Suid- Afrika het nie julle hulp nodig nie."
"Ssjjj," antwoord Oliver en herhaal sy pleidooi aan sy TV-gehoor.
Onderwerp: Re: TV-program vind 'darem een' rassis in SA Mon Jul 12, 2010 2:40 pm
So dryf hulle die spot met ons mense tot en met die dag aanbreuk en dan sal daardie selfde mense voor one staan en babels hap want hulle kan maar net hoop dat hulle daai dag gespaar word.
Want hulle sal hulself voor toe deure vind die soort wat sal se gaan na jul geliefde waffer maatjies hulle is dan so goed vir die same lewe.